Gunilla Bergström

pienoiskuva|Gunilla Bergström kertoo itsestään englanniksi.
Gunilla Elisabet Dukure Bergström (24. heinäkuuta 1942 Göteborg – 25. elokuuta 2021 TukholmaFörfattaren Gunilla Bergström död. Aftonbladet 26.8.2021.Författaren Gunilla Bergström är död. Sveriges Television 26.8.2021.) oli ruotsalainen lastenkirjailija ja toimittaja. Hänet tunnetaan Mikko Mallikas -kirjoistaan, jotka hän on myös kuvittanut. Mikko Mallikas (alkuteoksissa Alfons Åberg) on isänsä kanssa asuva pieni poika, joka pohtii oman elämänsä asioita.Virtanen, Leena: Mikko Mallikkaan äidin jännittävä elämä. Helsingin Sanomat 10.7.2017, s. B 17. Artikkelin maksullinen verkkoversio.  Mikko Mallikkaasta on tehty samanniminen piirrossarja, jossa on esiintynyt myös Bergströmin toinen tunnettu hahmo Milla. Tämän lisäksi Bergström on kirjoittanut lukuisia muita teoksia.

Ennen ryhtymistään vapaaksi kirjailijaksi vuonna 1975 Bergström työskenteli toimittajana Dagens Nyheterissä ja Aftonbladetissa. Ensimmäisen kirjansa Mias pappa flyttar hän julkaisi vuonna 1971, ja ensimmäinen Mikko Mallikas -kirja ilmestyi seuraavana vuonna. Alfons Åberg -kirjoja on painettu Ruotsissa yli viisi miljoonaa kappaletta, ja Bergströmin tuotantoa on käännetty noin 30 kielelle. Bergström on kirjoittanut myös kirjasarjan Bill och Bolla. Se kertoo sisaruksista, joista toinen on kehitysvammainen.Alfons ”mamma” om miljonsuccén och okända sjukdomen. Sveriges tv 12.1.2015. Viitattu 10.7.2017.

Bergström perusti 1992 yhdessä kustantajansa Rabén & Sjögrenin kanssa Alfons-pokaalin lastenkulttuurin palkinnoksi. 

Bergström oli Ruotsin lastenkirja-akatemian kahdestoista jäsen vuosina 1997–2013.

Kirjailijan uransa ohella Bergström kirjoitti lastenlauluja muun muassa jazzmuusikko ja -säveltäjä Georg Riedelin kanssa.

 Yksityiselämä 
Bergströmillä on poika ja kehitysvammainen tytär avioliitosta toimittaja Loa Anderssonin kanssa. Heidän liittonsa päättyi myöhemmin eroon. Bergström tutustui toiseen mieheensä ollessaan 45-vuotias. Toinen liitto gambialaisen miehen kanssa ei kestänyt kovin kauaa, koska tämä kuoli syöpään.

Bergström sairasti kaksisuuntaista mielialahäiriötä.

 Suomennettuja teoksia 
 Mikko Mallikas rakentaa helikopterin. Suomentanut Kaija Pakkanen. Weilin + Göös, 1977. 
 Mikko Mallikas panee töpinäksi. Suomentanut Kaija Pakkanen. Weilin + Göös, 1977. 
 Mikko Mallikas on oikukas. Suomentanut Kaija Pakkanen. Weilin & Göös, 1977. 
 Mikko Mallikas saa kaverin. Suomentanut Kaija Pakkanen. Weilin + Göös, 1979. 
 Mikko Mallikas ja Mulperi. Suomentanut Kaija Pakkanen. Weilin + Göös, 1979. .
 Mikko Mallikas punoo juonia. Suomentanut Kaija Pakkanen. Weilin + Göös, 1979. .
 Tappelupukari Mikko Mallikas. Weilin+Göös, 1979. 
 Mikko Mallikas on rohkea. Suomentanut Kaija Pakkanen. Weilin + Göös, 1982. 
 Mikko Mallikas, pelkäätkö kummituksia? Suomentanut Kaija Pakkanen. Weilin + Göös, 1983. 
 Mikko Mallikas menee kouluun. Suomentanut Kaija Pakkanen. Weilin + Göös, 1983. .
 Mikko Mallikas ja Milla. Suomentanut Kaija Pakkanen. Weilin + Göös, 1985. 
 Mikko Mallikas tulee iloiseksi. Suomentanut Kaija Pakkanen. Weilin + Göös, 1985. 
 Mikko Mallikas ja syntymäpäiväkutsut. Suomentanut Kaija Pakkanen. Weilin + Göös, 1987. . 
 Pelkkiä solmuja, Mikko Mallikas. Suomentanut Kaija Pakkanen. Weilin + Göös, 1988. .
 Hokkus pokkus, Mikko Mallikas. Suomentanut Kaija Pakkannen. Weilin + Göös, 1988. 
 Mikko Mallikas, isän apuri. Suomentanut Kaija Pakkanen. Hki; Gummerus, 1989. .
 Milla ja hyvä yö. Suomentanut Kaija Pakkanen. Tammi, 1992. 
 Mikko Mallikkaan syntymäpäiväyllätys. Suomentanut Kaija Pakkanen. Tammi, 1993. 
 Mikko Mallikas on rehellinen. Suomentanut Kaija Pakkanen. Tammi, 1993. 
 Milla haluaa leikkiä. Suomentanut Kaija Pakkanen. Tammi, 1993. 
 Mikko Mallikas tulee iloiseksi. Suomentanut Kaija Pakkanen. Tammi, 1994. 
 Mikko Mallikas lapsenvahtina. Suomentanut Kaija Pakkanen. Tammi, 1994. 
 Milla karkkisotasilla. Suomentanut Kaija Pakkanen. Tammi, 1994. 
 Enkä! Mikko Mallikas sanoo. Suomentanut Kaija Pakkanen. Tammi, 1995. 
 Mikko Mallikas panee töpinäksi. Suomentanut Kaija Pakkanen. Tammi, 1996. 
 Mikko Mallikas saa kaverin. Suomentanut Kaija Pakkanen. Tammi , 1996. .
 Lennä, sanoi Mikko Mallikas. Suomentanut Kaija Pakkanen. Tammi, 1997. 
 Mikko Mallikas on oikukas. Suomentanut Kaija Pakkanen. Tammi, 1997. 
 Näkymätöntä, Mikko Mallikas! Suomentanut Outi Pakkanen. Tammi, 1998. 
 Mikko Mallikas rakentaa helikopterin. Suomentanut Kaija Pakkanen. Tammi, 2002. 
 Mikko Mallikas ihmettelee. Suomentanut Sanna Uimonen. Tammi, 2002. (Mikko Mallikas -kirjat). 
 Mikko Mallikas ja sisukas muurahainen. Suomentanut Sanna Uimonen. Tammi, 2006. 
 Mikko Mallikas on kuningas. Suomentanut Sanna Uimonen. Tammi, 2012. 
 Mikko Mallikkaan parhaat tarinat. Suomentanut Kaija Pakkanen. Tammi, 2014. 

 Lähteet 

Kirjallisuutta


Aiheesta muualla
 Om Gunilla Bergström.

Luokka:Ruotsalaiset lasten- ja nuortenkirjailijat
Luokka:Vuonna 1942 syntyneet
Luokka:Vuonna 2021 kuolleet